cyanic-selkie/wikianc huggingface dataset:
空中客車
物流同後勤
從20世紀60年代開始，有意組建空中客車嘅公司就有建立一套航空運輸系統，將分散喺歐洲各地嘅部件運送去一個總裝廠嘅計劃. 一開始伊啲公司曾經對「迷你彩虹魚」運輸機產生興趣，但係好快就意識到迷你彩虹魚唔夠大，改為向美國太空總署收購佢等研發來運土星五號火箭嘅超級彩虹魚運輸機. 超級彩虹魚機身內部實用直徑7.62米，實用長度28.65米. 最後歐美雙方達成嘅協議係：美國太空總署會將超級彩虹魚賣畀空中客車工業，另外再賣多兩架改用渦槳引擎嘅超級彩虹魚，重會提供賣售後服務. 第一架渦槳型超級彩虹魚喺1971年交貨畀空中客車工業，第二架就喺1972年出廠，之後無耐就交咗畀空中客車工業. 1978年，空中客車工業再次聯絡製造超級彩虹魚嘅美國Aero Spacelines公司，要求再買多兩架超級彩虹魚. 根據雙方喺1979年達成嘅協議，由Aero Spacelines授權生產嘅兩架最新嘅超級彩虹魚，分別喺1982同1983年喺法國航空運輸聯盟公司嘅廠房出廠，交貨畀空中客車工業. 空中客車工業重需要更多超級運輸機 ，但係當空中客車工業決定買第6架超級彩虹魚嘅時候，Areo Spacelines表示由於廠房空間已經用晒來製造新一代「大肚彩虹魚」超級運輸機，所以出唔到貨畀空中客車工業.
進入20世紀90年代，空中客車工業嘅出貨量節節上昇，但係5架超級彩虹魚就日益老化，維護保養成本不斷攀升，載貨量反而由25噸跌到得返23噸，已經跟唔上空中客車工業嘅生產速度 ，於是空中客車工業決定搵一種可以取代超級彩虹魚嘅機型. 1990年12月，空中客車決定研發自己嘅超級運輸機，屬下嘅法國宇航同德意志宇航成立咗「特別空運國際公司」（Special Aircraft Transportation International Company，簡稱SATIC），專門研發超級運輸機. 伊種超級運輸機以A300-600為基礎，保留咗A300嘅機翼、引擎、剎車同機身下部，但係機身上部就換咗做Sogerma公司特製嘅超大機艙. 另外，設計人員將駕駛艙壓低咗，等貨物可以從駕駛艙上方嘅前門進入貨艙. 第一架超級運輸機喺1992年9月開始製造，1994年9月首飛. 經過335個鐘頭嘅試飛之後，大白鯨超級運輸機喺1995年拿到咗適航證書 ，正式投入服務；而5架超級彩虹魚就喺為空中客車效力咗26年之後相繼退役. 同超級彩虹魚相比，大白鯨有好多優勢，包括：大白鯨嘅載貨量同巡航速度都係超級彩虹魚嘅兩倍，以往需要47個鐘頭嘅航程，宜家祇需要10個鐘頭. 另外，大白鯨除咗可以運送機身之外，重可以運送機翼、引擎同埋其他部件.
時至今日，陸路同水路運輸日益發達，大白鯨已經唔再係最主要嘅運輸方式，但係依然扮演著重要角色. 今日，大白鯨嘅三條主要路線包括舒陶德－圖盧斯路線（運送垂直尾翼）、希塔菲－圖盧斯路線（運送尾椎）同美柯特－聖納澤路線（運送駕駛艙）. A380嘅其他部件，就會經海路由英國、德國同西班牙嘅廠房運到去聖納澤廠區或者波亞厄（Pauillac）廠房組裝. 空中客車目前用來行海路運送部件嘅三部特製貨船，分別係由南京金陵造船廠同新加坡技術工程公司建造嘅，叫做「波爾多」號、「漢堡」號同「卡迪斯」號. A380嘅機翼係喺威爾斯嘅布歷敦（Brychdyn）製造嘅，之後會先由平底駁船運去莫斯廷（Mostyn），然後再經海路運去聖納澤.
駕駛艙同機尾會一齊運去波亞厄廠房. 至於機身、機翼同埋水平尾翼就會用平底駁船經加朗拿河（Garona）水路運去朗恭（Langon），喺嗰道嘅特別碼頭落船. 落船之後，特製汽車會將部件經由特別通道（Itinéraire à Grand Gabarit）運去圖盧斯機場嘅總裝廠房. 正常情況下，由朗恭碼頭去圖盧斯機場嘅特製汽車每個星期出一班.
總裝
20世紀60年代尾喺圖盧斯機場建立嘅空中客車工業總裝廠房，係空中客車嘅第一間總裝廠房，亦都係最重要嘅總裝廠房. 廠房嘅第一條生產線係用來總裝A300嘅，後來由於A310同A300差別唔大，所以條生產線亦都用咗來總裝A310. 再後來，平行研發，共同點好多嘅A330同A340兩種客機投產之後，亦都喺圖盧斯廠房建立咗生產線.
西德喺20世紀60年代，就已經想喺西德國內建立總裝廠房，但係礙於當時條件未成熟而作罷. 到咗20世紀80年代，A320產量節節上升，圖盧斯廠房日趨飽和，西德再次提出喺西德建造新總裝廠房. 時任法國運輸部長米修·德勒巴夏（Michel Delebarre）同西德聯邦經濟部國務秘書埃希施·希杜（Erich Riedl）重專門為傾伊件事碰過頭. 喺空中客車工業開始將A320家庭多元化之後，喺戴姆勒－宇航總裁哈特穆·美多恩（Hartmut Mehdorn）嘅堅持之下，法國方面終於讓步，同意畀空中客車工業喺漢堡起一座新嘅總裝廠房. 1990年1月26號，空中客車工業董事局批准喺美沙舒密－伯勒哥夫飛機製造廠嘅喺漢堡機場旁邊嘅原址上面建造A321生產線. 2003年，漢堡總裝廠房起咗第三條A320系列總裝生產線，令到漢堡總裝廠房嘅產量達到每個月42架飛機.
1985年，中國民航華東管理局（今日嘅中國東方航空嘅前身）引進咗中國嘅第一架空中客車飛機：一架A310. 從嗰陣時開始，空中客車就有意進軍潛力巨大嘅中國市場，同波音一較高下. 1997年，空中客車決定同中國建立「全面戰略夥伴」關係，更加決定投資17到20億美元，喺中國建立一條新嘅生產線. 2005年，時任法國總統雅克·希拉克同時任中國總理溫家寶正式簽訂咗協議. 2006年，空中客車同中國發改委決定喺天津建造一條新嘅A320系列生產線. 伊條係繼圖盧斯生產線同漢堡生產線之後嘅第三條A320系列生產線，喺2008年啟用，2009年第一次出貨；由空中客車控股51％，負責生產中國客戶訂購嘅所有A320系列飛機. 伊條生產線將空中客車喺中國市場嘅佔有率由1994年嘅8％推到上2012年嘅接近50％.
2001年，空中客車為咗建造A380嘅生產線，專門喺圖盧斯機場北邊開咗一塊新地，叫做AéroConstellation. 生產線喺2003年啟用，所在嘅廠房就用時任空中客車總裁莊－呂克·立格笛（Jean-Luc Lagardère）個名來命名. 廠房佔地接近10萬平方米，長490米，闊250米，高46米，最多可以同時總裝3架飛機；通常每個星期總裝一架A380，同朗恭碼頭嘅出車頻率一致.
至於空中客車軍機分公司，就喺劃歸空中客車之後，繼續用返原來西班牙航空製造公司軍機分部位於些維亞嘅總裝廠房.
除咗A320同軍機之外，其他所有機型，包括A350，都由圖盧斯總裝廠房總裝. 最新嘅一條生產線係喺2009年啟用嘅，位於圖盧斯機場南邊，令到圖盧斯廠房嘅面積增大到74200平方米.
為咗減低運輸成本，以及減少歐元同美元兌換造成嘅損失，2012年7月2號，空中客車宣佈會喺美國阿拉巴馬州慕拜爾市建造一座新嘅總裝廠房，又係專門生產A320系列飛機，預計2018年全面啟用之後，每年可以總裝40到50架飛機.
民用機
空中客車嘅民用機（包括客機同貨機）絕大部份都叫做「A三幾零」. 第一款產品叫做「A300」，係因為設計初衷之一係要載客300人. 雖然最後亮相嘅A300載客量連200人都唔到，但係都保留咗A300伊個名. 命名嘅傳統係：每一個新系列嘅名，都係前一個系列嘅名加10. 但係A380打破咗伊個傳統，因為空中客車預計亞洲會係A380嘅最大市場，而8喺好多亞洲文化裡面都係吉祥數字.
雁田
雁田係中國一地，亦係一村，喺東莞南端. 今地三面畀深圳包圍.
㕍田村係大明永樂年間立，係鄧氏鎮田公所開. 村民有份打新界六日戰.
菓月22號
菓月22號（法文：22 Fructidor），亦叫榛子日（法文：Noisette），係法國共和曆入面每年嘅第352日，離年尾重有13日（閏年14日）.
南天仙子
南天仙子（；學名：Hygrophila megalantha）係爵床科水蓑衣屬嘅水生草本植物，喺廣東、香港同福建地區可以搵到.
樣
植株高3～6dm，葉樣似長圓角橢圓形到倒立披針噉. 花比較少，一般生喺葉杈，花冠紫藍；每年冬天開花. 果係長柱體嘅蒴果品種.
用途
植株可以做觀景植物，果可以做藥，專醫癲癇、抽筋、哮喘、胃痛，外用可以消腫同除瘡.
連出去
類:水蓑衣屬
類:草本植物 類:藥用植物 類:觀葉植物 類:花卉
鳳梨酥
鳳梨酥，係起源自台灣嘅小食，外層係用麵粉、牛油、白糖焗成嘅餅，餡料傳統用菠蘿、冬瓜、白糖整成，食落出面酥脆入面軟稔.
小山健二
（）係日本足球員，司職守門員，效力過大分三神，及橫濱FC.
安信信貸
安信信貸有限公司，簡稱安信信貸（PrimeCredit Limited），1977年泰國華僑卜峰集團謝國民家族成立嘅一家財務公司，主要業務在香港和中國大陸經營信貸業務 ，而家係中國國務院轄下中旅金融控股旗下嘅全資公司. 由於中旅金融嘅中資背景，加上中旅集團由中國國務院國資委直接管理，因此有啲黃色經濟圈支持者將安信信貸視作藍店.
歷史
1990年代，安信信貸有限公司被收購，2004年6月，渣打集團以9.8億港元對其全面收購. 呢次係自從收購大通零售銀行業務後，再喺香港開拓財務管理.
2014年12月16號，中旅金融控股、澳洲金融機構Pepper Australia同埋美資對衝基金York資本合組財團收購安信信貸同埋深圳安信小額貸款公司，但未有公佈作價. 呢項收購喺2015年5月6號完成. 交易完成後，收購財團只係無抵押嘅消費金融業務同埋深圳安信小額貸款公司，至於住宅按揭資產就以60億元賣畀東亞銀行.
2017年8月12日，Pepper Australia同意接受美國私人股本巨頭KKR以6.57億澳元（合5.18億美元）現金嘅收購要約.
2021年4月，中旅金融控股收購安信信貸所有股權.
Yantian
Yantian係拉丁字母串字，指：
實習
實習 （internship）係學生／畢業生到企業、政府部門或其他組織，以好平嘅人工甚至冇人工 ，由實際工作裏頭換取經驗. 等第時搵工易啲.
出名大企業嘅實習爭崩頭. 有企業用實習生為減少成本，變相搵人笨.
金鳳街休憩處
金鳳街休憩處，香港公園之一，遊樂場之一，喺黃大仙金鳳街，亦近雙鳳街、銀鳳街同環鳳街，英文叫Kam Fung Street Sitting-out Area. 行政上歸黃大仙區. 設施有寵物共享公園、長者健身園地 ，以及陰棚、公園座椅、狗糞收集箱. 公園全日開放. 歸康樂及文化事務署管.
大沼郡
大沼郡（🇯🇵）係日本福島縣嘅一個郡.
阿基米德螺旋泵
阿基米德螺旋泵係種水泵，用到螺旋原理，轉下個手柄就可以抽水. 呢隻機械由公元前3世紀古希臘學者阿基米德發明.
香港2012年度授勳同嘉獎名單
香港2012年度授勳同嘉獎名單2012年6月30號喺憲報刊登，共有295人獲頒授勳銜同作出嘉獎，係香港主權移交以嚟第15份授勳名單. 勳銜頒授典禮於12月8號喺禮賓府舉行.
懷德
懷德（Wai Tak）係中國一地，亦係一村，喺家下東莞虎門.
相傳鄧氏鄧元和嚟到放牛，後立人勞德村，後尾大清嗰陣改名懷德. 懷德村民，曾經打新界六日戰.
欽定周官義疏
註
類:大清書
菓月24號
菓月24號（法文：24 Fructidor），亦叫高粱日（法文：Sorgho），係法國共和曆入面每年嘅第354日，離年尾重有11日（閏年12日）.
西白河郡
西白河郡（🇯🇵）係日本福島縣嘅一個郡.
華雄
華雄（華讀話， ；）係東漢末年董卓手下武將.
根據《三國志》同《資治通鑒》嘅記載，孫堅參與董卓討伐戰嗰陣時，喺陽人大破董卓軍，重將華雄擊敗斬首. 而喺《三國演義》入面，為咗顯示關羽嘅勇猛，將華雄寫成係同關羽單挑決鬥輸咗而被殺. 《斬華雄》都成為咗京劇入面嘅一齣出名嘅劇目.
死亡證
死亡證係一種證明一個人已經死咗嘅文件，入面可能記載嗰個人幾時、邊度同埋點樣死嘅資料.
睇埋
[[Category:死]]
御製日講書經義解
《御製日講書經義解》係大清時一套每日講義，解釋《書經》個意思. 全書十三本，係康熙年間，即1680年皇帝下令編輯.
南方醫院
南方醫院（）係中國廣東省廣州市嘅一間醫院，喺白雲區嘅廣州大道北1838號（白雲山東邊嘅麒麟崗嗰度）. 呢間醫院喺1941年成立，佢係一間有醫療、教學、科研同預防保健喺埋一齊嘅大型綜合三甲醫院嘅同時，又係成個中國內地嘅其中一間百佳醫院.
呢間醫院喺2004年8月之前係由中國人民解放軍第一軍醫大學負責睺實，到咗2004年8月就畀咗南方醫科大學嚟睺實. 而醫院出面嘅牌坊嗰度嘅「南方醫院」呢四個大字係由葉劍英喺1942年嗰時負責寫嘅.
連出去
類:廣州醫院 類:廣州市白雲區 類:廣州三級甲等醫院 類:南方醫科大學
施家倫
施家倫（Si Ka Lon，），係澳門立法會議員，由2013年做到而家，同時係澳門區全國人大代表，2017年12月當選. 本身係民眾建澳聯盟成員.
出面網頁
類:澳門區人大代表
蒙古奶茶
蒙古奶茶（Suutei tsai；）係蒙古族飲食文化嘅重要組成部分，更加係佢招待客人禮儀嘅標誌，蒙古民族特別鍾意飲青磚茶同花磚茶，蒙古民族習慣上係一日三餐都一定要有咸奶茶. 當有客人嚟嗰陣，主人為咗歡迎客人，會幫客人斟上奶茶.
茶粉做法
用蒙古奶茶做基礎，去選用新鮮牛奶、茶葉做主要原料．經配料、殺菌、真空濃縮同噴霧乾燥製成奶茶粉. 飲嗰陣奶茶粉用15倍水沖調，具有蒙古嘅奶茶風味.
劉玉翠
劉玉翠（）係香港演員，香港出世，祖籍廣東惠陽. 佢憑1990年電影《廟街皇后》攞香港電影金像獎最佳女配角獎. 佢亦先後幫過無綫電視同香港電視網絡拍劇. 2020年，佢改咗新藝名叫「劉喬方」.
煙槍
煙槍（smoking pipe）係種用來食煙嘅架生. 亦可以放其他嘢，好似鴉片、大麻... 煙槍通常由海泡石，粘土，玻璃，瓷器，硬玉同丙烯酸製成.
鑿
鑿（）係種架生，前頭係由好硬嘅物料整成，帶少少尖，主要用嚟鑿開其他物料，包括石頭、木頭噉. 有啲鑿可以空手用，有啲就佮埋槌仔用.
音樂總監
音樂總監（Music director）有時又嗌音樂指導，講緊喺唔同活動同影視作品入面負責所有音樂表演嘅管理者. 有好多交響樂團都用音樂總監呢個名嚟去嗌樂團嘅主要指揮.
夾鉗
夾鉗係種架生，主要用嚟將兩樣嘢暫時夾埋一齊，通常喺建築工程或者木工用.
菓月25號
菓月25號（法文：25 Fructidor），亦叫龍蝦仔日（法文：Écrevisse），係法國共和曆入面每年嘅第355日，離年尾重有10日（閏年11日）.
三山拙齋林先生尚書全解
《三山拙齋林先生尚書全解》係宋時林之奇所撰，係本《書經》釋義嘅書. 全書有四十本，有大量註解. 比起蔡沈解釋《書經》重要早，亦比較好.
麒麟崗公眾公園
麒麟崗公眾公園，香港公園之一，遊樂場之一，喺屯門麒麟崗，青山公路邊，三聖邨對面，近三聖廟同翠濤居，英文叫Ki Lun Kong Public Park. 行政上歸屯門區. 設施有長者健身樂園 、狗公園、寵物公園，以及狗糞收集箱. 公園全日開放. 歸康樂及文化事務署管.
網頁
網頁係網站最主要類型嘅文件，通常係用HTML格式寫，可以用網頁瀏覽器去睇.
東白川郡
東白川郡（🇯🇵）係日本福島縣嘅一個郡.
尹潽善
尹潽善（韓文：，）係韓國政治人，獨立運動家. 大韓民國第4任總統（1960年 - 1962年)）. 佢喺1960年8月11號嘅總統選舉入面擊敗武所屬嘅金昌淑，並且喺1960年8月12號正式上任，一路做到1962年3月22號. 獨立運動家兼政治人尹致昊的從姪子，尹致暎的姪子 . 字敬天(경천), 號海葦(해위).
1919年被為上海行獨立運動，以後英國留學後貴國 10年間外部不出立. 1945年韓國民主黨昌黨參餘, 李承晩爲推薦政系入文. 歷1948年7月國會議長祕書,1948年12月15號~1949年6月5號首爾特別市市長, 1949年6月6號韓國商工部長.
第3~5任韓國國會議員. 1960年被選4代韓國總統. 1961年陸軍小將朴正熙爲 5.16軍事政變，62年尹潽善爲總統退任. 以後韓國反軍事,反軍政運動指揮. 1963年,1967年總統選舉出馬落選，1963年~1979年 反朴正熙運動指揮，朴正熙的政適是1人.
出面網頁
類:韓國總統
羅漢松
羅漢松（；學名：Podocarpus macrophyllus），又嗌羅漢杉、長青羅漢杉、土杉、金錢松、仙柏、羅漢柏、江南柏、水樹，係羅漢松科羅漢松屬嘅常綠喬木，原產中國西南，而家喺中國長江流域一帶嘅山地同香港市內都搵到.
名
呢樖嘢睇落去好似光頭和尚着紅色僧袍，所以叫羅漢松.
形態
羅漢松嘅高度可以高到18~40米，通常會修剪嚟保持矮細. 樹幹通常比較直，胸徑1.5m，樹皮係深啡色，深裂或好似啲鱗噉嘅一嚿嚿嘢. 葉互生，一般係扁又平嘅條形，長枝以螺旋形狀排列，而短枝一般係15~30條嘅簇生品種. 佢嘅花有分公乸，其中花公一次過喺短枝杈頂度生好多朵，而花乸一次過喺短枝杈頂度生一朵；種牝大過種籽，成熟呈紅色，一般喺每年10月上旬結果；籽綠，有對翼響度.
用途
呢樖嘢既可以用嚟做觀景植物，又可以用嚟做盆景同木材. 另外，佢嘅核可以榨油.
藥用價值
呢樖嘢嘅葉同根皮可以做藥，可以醫因血虛而搞出面色黃同心絞痛、胃痛呢啲病.
出面網頁
類:四季常綠植物 類:喬木 類:藥用植物 類:木材 類:植物油庫
原牛
原牛，學名 Bos primigenius，係一種體型龐大嘅牛|牛隻，目前絕晒種. 個學名由德文 Auerochse 度嚟，意思係「原始牛隻」.
起源
挪威奧斯陸大學研究指，估計原牛係200萬年前喺印度起源，遷入亞洲同中東一帶，大約喺 25 萬年前開始轉入歐洲大陸，並一度喺嗰度盛行.
原牛比一般黃牛大隻，黃牛一般只有 1.4 米高，但原牛可達 1.75 米高，頭連角可長3米，體重可達 1000 公斤. 原牛亦有多種家牛已經冇嘅特徵，例如牛角向前，兇猛嘅性格. 喺古代，如果可以殺一隻原牛係英雄嘅象徵.
馴養同絕種
原牛可能喺1千萬年前出現，住喺歐洲、亞洲西部，北非等地區.
大約公元前6000年，高加索南部同美索不達米亞北部開始養原牛，遺傳證據顯示北非同印度亦有另行馴化原牛 ，呢個過程令原牛大為改變，甚至同而家嘅黃牛變成另一種族.
但係今日歐洲嘅牛隻係咪起源自原牛嘅馴化過程，重係疑問. 雖然原牛早於銅器時代已經喺英國絕種，但遺傳研究就發現當時嘅原牛，同今日嘅牛種並無明顯關連，有人話歐洲家牛係直接由近東一帶嘅原牛產生嘅後代.
根據《牛頓雜誌》記載，1564年全球剩返8隻老公牛，22隻母牛，3隻年輕公牛，5隻牛仔，合共38隻. 而最後1隻母牛喺1627年死埋，原牛正式絕種.
「重新製造」
喺1921年，德國人開始試吓令原牛「復活」嘅實驗，計劃係由德國動物園同慕尼黑嘅動物園分別進行. 科學家以唔同種類嘅牛雜交，終於喺1932年成功「製造」出好似原牛嘅牛. 但似還似，始終都唔係真嘅原牛.
出面網頁
[[Category:牛]]
陳樹渠紀念中學
陳樹渠紀念中學，（Chan Shu Kui Memorial School，簡寫CSKMS，簡稱陳樹渠、渠記）係香港一間無宗教背景親建制政府直接資助學校，陳氏教育機構成員，始於1970年代「深水埗香江中學」，校舍喺九龍塘又一村達之路10號.
校訓同方針
校方重視兩文三語，主要母語教學. 初中分為兩組粵語中文班，一組普通話班同2組英文班，英文班英文課程有：歷史、地理、音樂、視覺藝術、數學、綜合科學、資訊科技. 近年增加中國大陸同香港兩地教育文化交流活動；設有全節普通話早會，唔唱校歌，唱《義勇軍進行曲》. 學校主要透過通識教育科向學年灌輸德育及國民教育價值.
校訓為五育，「德、智、體、群、美」.
教師
2016至2017年度該校有教師50名，書記6名，實驗室技術員3名，教學助理4名及工友8名.
吉本岳史
（）係日本足球員，司職後衞，效力過名古屋八鯨，橫濱FC，及水戶蜀葵.
陳樹渠紀念中學
現行課程
中一入學：學校已參加2009至2010年度中學學位分配（適用於2010年9月升讀中一）. 學業成績及操行表現各佔一半，其他突出表現可獲額外加分.
迎新活動：中學生活體驗日、中一新生家長會、中一新生多元化學習課程、新學年適應日.
過往課程
<div class="NavFrame collapsed" style="clear: both; border: 1px solid #999; margin: 0 auto; padding: 0 10px; text-align: left;"> <div class="NavHead" style="background-color: #FFFFFF; margin: 0 auto; padding: 0 10px; text-align: center; font-weight: bold;">已停辦之科目
校歌
由於校方無提供資料，創作年份、作曲者同填詞人無從稽考. 陳樹渠紀念中學校歌.
烏桕
烏桕（桕字讀舅 ，；學名：Triadica sebifera）係大戟科烏桕屬嘅落葉喬木，喺中國、臺灣、日本、越南同印度、美國加州及東南地區嘅山地森林入面都可以搵到.
陳樹渠紀念中學
校歌
''Chan Shu Kui our name, we'll make it great. By honour-ing it with work and deed,'' Our school was built on solid ground, That makes us Strong in-deed.
烏桕
佢亦係紅葉觀景樹.
定向
定向（orienteering，簡稱 O），原本叫野外定向，係一類體育活動，係種尋寶遊戲，玩家要識搵路（navigation）技巧，曉用地圖同指南針，由一點去到另一點. 通常玩嘅地方，玩家都係唔熟路，唔熟個地形. 玩嗰陣，玩家會收到一張特製嘅地圖，叫定向圖，圖上有好多控制點. 定向原本係訓練軍官用，用來練習響地上便搵路，之後就發展到有好多款. 最耐，最多人玩嘅，就當然係行路定向（foot orienteering），其他玩法都係由佢而來，規則同型式只係稍稍改下，大同小異. 基本來講，任何用地圖搵路，計時嘅比賽，都叫定向. 定向有一系列嘅世界賽，包括世界運動會（World Games）.
烏桕
樣
植株高15m，葉樣介乎菱形同蛋形之間，長同闊都係3～9cm，先端長漸尖，全緣，初生時翠綠，大隻時轉深綠，秋天時轉紅，葉柄長25～60mm，公乸同樹. 花屬歲狀花序，長6～12cm，有2~3條花芯（大多數2條），基部合生，柱頭向外彎；每年5～6月開花. 果屬蒴果，樣似雪梨，直徑10～15mm；每年7～11月結果. 籽出面披白蠟.
陳樹渠紀念中學
校歌
Tho'in years to come we may be far a-part, Come fair come stor-my wearth-er, Our Mo-ther School our CHAN SHU KUI will bind us all to-ge-ther.
定向
早期嘅定向運動多數喺郊野地方玩，所以叫野外定向，後尾發展到喺市區甚至室內地方都玩得，呢一類玩法又叫城市定向.
烏桕
用途
植株可以做庭院觀景植物同工業原料植物，根皮同樹皮可以做藥.
陳樹渠紀念中學
課外活動
課外活動種類包羅萬有，畀學生全面發展. 只係服務團隊，就有近十種. 交通安全隊、童軍、女童軍、紅十字會青年團、步操樂隊 等等.
烏桕
連出去
類:烏桕屬 類:落葉植物 類:喬木 類:藥用植物 類:觀葉植物 類:植物油庫
定向
定向運動
定向可以同唔交通方法夾，變成唔同向玩法. 呢啲變法有各自架生同策畧，有一啲特定嘅比賽規則，亦有比賽路綫設計亦有唔同.
陳樹渠紀念中學
課外活動
同學自願性參與課外活動. 唔參與服務團隊，可以參加其他活動，包括：體育（聯課活動）類、藝文類、興趣小組等等.
定向
世界
世界層面，有萬國定向總會（International Orienteering Federation，簡寫IOF） ，負責定例同指引 ，亦管四類賽事，即行路定向、單車定向、滑雪定向同傷健定向. 個會總部喺芬蘭 ，主力發展定向運動，促進定向發展同埋搞有吸引力嘅賽事. 一九七七年起，個會亦係IOC認可.
地區
一國之內可能有分區組織. 佢哋通常唔會定例，但會喺區內協調各會，例如等佢哋賽事唔會撞期.
地方
定向會通常限喺自己地方，係自國組識屬會. 好多會都會將賽事公開畀人玩. 會亦都會搞練習、訓練、同社交活動. 公開會係任何人都參加得，並無限邊個先參加得. 而團體會通常限會員同某個團體有關，例如英軍定向會（BAOC，British Army Orienteering Club） 就只係主要畀英軍人員參加.
術語同變化
世界定向術語通用英文，但英文國之間都有啲唔同，如下表.
史
定向係由瑞典來，源自19世紀. 定向個名，orienteering，喺1886年第一次用，指靠地圖同指南針，穿過未知嘅地方. 喺瑞典，最初係地上軍事訓練，變成軍官比賽，再流入民間. 去到1897年，響挪威搞咗第一次公開賽.
最初嘅定向賽，地點都係揀啲靚嘅地方，有天然，有人工. 瑞典1901年第一次公開賽，就揀咗兩間古老嘅敎堂，Spånga kyrka 同埋Bromma kyrka （圓敎堂，round church） . 定向喺1930年代開始流行，原因係當時指南針平得來又夠可靠. 1934年，有過廿五萬人玩定向，而且重傳到去芬蘭、瑞士、蘇聯同匈牙利. 第二次世界大戰之後，定向傳透成個歐洲，現去到亞洲、北美洲同有大洋洲. 1959年喺瑞典，就開咗個會，當時有十二國代表，奧地利、保加利亞、捷克斯洛伐克、丹麥、芬蘭、東德、西德、匈牙利、挪威、瑞典、瑞士同南斯拉夫. 1961年，十國歐洲代表，立咗個萬國定向總會. 個會亦幫各國開屬會. 2006年計，有67國總會係成員. 呢啲總會搞自國同世界各項錦標賽. 2003年之前錦標賽係兩年一屆，當年起一年一屆.
呢段時間，定向始終喺瑞典內至多人玩. 兩個最古老嘅賽事，可以追到去1940年代. 1965年來，至大嘅定向賽，每年都有搞，近年有萬五人參加. （睇埋Jukola relay、 Tiomila同埋O-Ringen）.
基本
比賽係用比試玩家搵路技巧、專注力、同埋走得幾快. 大師級係體能、走速都有好高要求. 為咗公平起見，玩嘅人係開始比賽先有定向圖，同組嘅人係出發至少隔一分鐘.
BT
BT，拉丁字母串字，指：
定向
基本
每程嘅目標，係跟住控制點之間最快嘅路. 最快嘅路，唔一定係最短嘅路，同揀路好有關係.
地圖
定向賽會用預先特制嘅定向圖. 圖係地形圖，但比一般圖更加詳細. 圖比例為一比萬五或者一比一萬. 格綫係跟磁北. 圖例有定萬國定向總會所訂 ，例嘅符號係設計到，唔同文化背景同母語嘅都讀得明.
路綫
定向賽事係畀有好多路綫（course），有按體格，亦有按技巧難度，畀唔同玩者嘅需要. 定向路綫通常喺地圖上用紫或紅表示. 三角形代表起點，孖綫圈代表終點.
年紀同性別分班
大賽係分年紀同性別比賽，男用 M（Man）表示，女用 W（Women）表示. 後加數字表示實齡幾多. 好似M35呢班，就係畀實齡35歲嘅男人. 有時幾班會走同一條綫. 例如M60好多同W50共向一條路綫，M65 同 W55都係一樣. 賽果同常係由分班出.
能力而分路綫
細賽會有按能加行唔同綫. 美國 同英國有用色，分開唔同難道嘅路綫. 短易嘅綫畀細人或者初哥，難嘅綫要多啲技巧同體能，專畀有經驗嘅玩家.
控制點同控制點提示表
控制點（Control point）係放喺地圖上嘅一點，佢嘅地理特徵，好清楚咁到地面實境嘅對應到. 控制點當地，會放咗個橙白燈籠. 賽員會收到控制點提示表（Control description sheet），上便有提示控制點，實際係放正喺邊個位. 例如，放喺一嚿五米高嘅大石嘅北便. 提示用符號表示，由萬國定向總會發出，叫標準控制點提示（IOF Control descriptions）.
控制咭同釘窿
玩嘅人一定帶住張控制咭，喺起點，出發前要交畀人檢查，過終點，要交返出來. 賽員到咗控制點，會喺咭度做記認，以示到咗同到啱. 通常控制點有專門嘅釘窿機，亦有打印仔. 之不過家下大賽有電子釘窿代替.
賽果
比賽通常係鬥快，邊個快邊個贏. 之不過亦有其他計分法，例如奪分賽事同Trail-O. 賽果好少即日計好，之不過會有臨時賽果. 唔少賽事會將即晚賽果草稿放上網，幾日後會公告作實嘅結果. 有埋電子釘窿 ，賽果可以去細到去，控制點到控制點之間嘅分段時間，用埋電腦軟件，可以造埋進度圖（Progressograph）.
個人衣着
萬國定向總會例第廿一條，着乜衫比賽係放返畀各國機構. 例如英國例第7.1.1條，就要求全身連腳都要包實. 有啲搞手機構會畀某類比賽着短褲，例如公園定向同街道定向咁.
早期標準係着運動衫，即係短褲加背心，喺草木多嘅地方比賽，無乜保護. 之後就改為用尼龍做，輕身，專門用來跑定向嘅全身套裝. 初頭定向衫都係啞色，但家下就主以多色為主. 有啲定向會成訂做定向衫，有自己會嘅色，有自己會名. 有啲賽員中意著拉架（lycra）緊身褲. 有時重會着腳套（Gaiters）. 定向鞋會比較輕身，底亦都有突釘方便通山走.
三十六計
《三十六計》，又叫《三十六策》，相傳係南北朝劉宋武將檀道濟寫嘅兵法書，入面有三十六條兵法計策，最出名係最後一條——「走為上計」.
定向
個人架生
玩定向基本架生有指南針，同埋戶外衣着. 有啲地方，例如英國會要人為安全帶哨子.
文心雕龍
《文心雕龍》係中國南北朝時期南梁文學家劉勰嘅著作，講嘅內容主要係文藝理論.
定向
個人架生
有啲架生係專畀賽事用：
三十六計
分類
三十六條計策可以分做六大類：勝戰計、敵戰計、攻戰計、混戰計、並戰計、敗戰計，每類有六條計策.
定向
個人架生
另有例禁人用全球定位儀同其他電子搵路儀器，之不過無電綫定向有啲賽事會畀用.
傳統
傳統定向通常叫越野式. 控制點係跟次序咁行，邊個走得快邊個贏. 路綫通常係設計到最快路綫，但又唔係喺地圖，或者就咁行，一眼睇得出嘅路綫.
接力
接力賽係一隊賽員，個個都有份行條路綫，結果係隊嘅總時間決定. 接力賽通常成批出發，而唔係逐個來. 為咗減少賽員跟人，會有幾條並行嘅路綫. 例如一隊三人，就有三條路綫，一人一條. 為咗唔想人跟，邊隊行邊條先、邊條後都係唔同，例如甲乙丙三綫，次序可以係甲乙丙，乙丙甲，丙甲乙. 有啲大賽，路綫交錯，交點有共用控制點. 呢啲路綫，亦可以一條分兩段，原本三次，甲乙丙同子丑寅. 每隊一定要走勻六段，但賽員可以有九種選擇，即甲子、甲丑、甲寅、乙子、乙丑、乙寅、丙子、丙丑、丙寅.
奪分
奪分玩法係定時之內，去越多控制點越好. 呢隻玩法，係成班人一齊開始，限時完成. 控制點可能按難度有唔同分數，每遲一分鐘就扣一啲分. 邊個最多分邊個贏.
短走
短走賽事，通常都喺市內公園或者市區地點. 地圖比例大到去一比五千或四千. 控制點放喺市區公園有嘅嘢度，好似長櫈、垃圾桶、雕像等.
夜賽
夜賽時，賽員會帶頭橙. 控制點亦會用反光料，比賽策略由精確搵路變成搵嘢. 賽員去到控制點就近，用燈掃射搵標誌. 如果入黑前就開始，就會一齊出發，等大家都光暗時段都公平. 兩個傳統會賽，Tiomila同Jukola，都包括有夜行. 全程廿四個鐘嘅耐力定向，以及其他夜行定向，係唔理入夜唔入夜，賽員係可以揀唔休息.
跟繩
有種玩法係要賽員根住條繩，記低沿有乜嘢. 呢款定向係畀細蚊仔同初玩定向嘅人學搵嘢.
準繩
準繩定向通常唔係鬥快，而係考賽員，對到地圖同地形，對得準嘅能力. 例如傷健定向係唔計時，要挑出準嘅答案. 呢類重有TREC式嘅騎定向，以及密集區無綫定向（Radio Orienteering in a Compact Area ，ROCA）. 佢哋會喺控制點附近放啲假點，擾亂賽員視判斷.
定向同世運會
1998年，日本名古屋搞嘅第十八屆冬季世運會，菅平滑雪場雖則無相關嘅官方示範運動，之但係相關嘅萬國文化節，就有滑雪定向. 萬國定向總會曾經2002年向世運會委員會申請將滑雪定向加入2006年冬季世運會，佢可以同冬季雙項（Biathlon）用埋同一場地. 之不過唔成功，因為委員會認為個活動大集中喺北歐各國，而觀眾同評述員要跟個活動有啲困難，亦要成本去搞新技術同賽果系統. 2005年，委員會檢討賽事項目，證實將滑雪定向放入2014年各季世運會考慮之列. 之不過，2006年11月28號，就決定唔會加任何新項目.
煙斗
煙斗（pipe）係種用來食煙嘅架生. 形似個斗，方便揸手，個窿放煙草，柄裏面有條空心管，連起個窿同煙嘴. 用家一吸氣嗰時，着咗火煙草產生嘅煙，就會由條管帶去用家口裏頭. 煙斗由好簡單機製平嘢，到精緻手造嘅貴嘢都有. 有啲直頭係貴到離譜嘅收藏品.
傅禮·奧托
傅禮·奧托（；Frei Otto；；）係一位德國嘅建築師兼建築設計人士. 以前1972年奧運會嘅開幕式場地——慕尼黑奧林匹克體育場就係佢嚟負責設計嘅. 佢喺2006年攞過英國皇家建築師協會頒發嘅皇家金牌獎嘅同時，甚至喺2015年攞咗比斯卡建築獎.
註
類:德國人 類:畫則師
民眾
民眾，有時又叫人民，係指一大班人集合埋一齊，尤其係同一個族裔入面.
菓月27號
菓月27號（法文：27 Fructidor），亦叫一枝黃花日（法文：Verge d’or），係法國共和曆入面每年嘅第357日，離年尾重有8日（閏年9日）.
法蘭茲·舒伯特
法蘭茲·舒伯特（Franz Seraphicus Peter Schubert，）係奧地利作曲家，係早期浪漫主義音樂嘅代表，亦係古典主義音樂嘅最後一位勁人.
舒伯特作咗600幾首歌曲，18部歌劇、歌劇同埋配樂，10部交響曲，19首弦樂四重奏，22首鋼琴奏鳴曲，4首小提琴奏鳴曲以及好多其他作品.
農業銀行
農業銀行可以指：
末日幻想
末日幻想（apocalyptic fiction）係科幻同奇幻等文類當中常見嘅橋段，指個故仔講地球上嘅人類遭受某啲巨大災難（例如係有巨型嘅殞石撞落地球或者人工智能叛變等），搞到人類文明進入崩潰狀態. 末日後幻想（post-apocalyptic fiction）就係指個故仔集中講災難後嘅世界係點.
李顯龍
李顯龍（Lee Hsien Loong，）係現任星加坡總理，同時做埋財政部長.
李顯龍係星加坡第一任總理李光耀個大仔，佢嘅政治生涯曾被指控為裙帶關係同世襲專政. 佢現任老婆何晶就係星加坡財政部全權擁有嘅淡馬錫控股嘅行政總裁. 而細佬李顯揚就係星加坡前進黨籍政治人.
佢年薪高達220萬星加坡紙，係全球最高人工嘅國家地區阿頭.
關於管制新加坡新聞自由嘅爭議
李顯龍喺新加坡言論同埋新聞自由嘅問題上備受一啲國際社會嘅非議，而新加坡幾乎所有媒體資源都掌握喺執政黨手中. 2016年11月2號，非政府組織無國界記者將李顯龍列入「新聞自由掠奪者」名單. 另外，英國自由民主黨黨魁提姆法隆亦曾經話過，英國若果要同新加坡進行貿易往來，應該喺進行貿易商談嘅時候，討論新加坡言論同埋新聞自由嘅問題. 對於呢啲批評，李顯龍喺2017年2月接受英國廣播公司（BBC）節目 「Hard Talk（唇槍舌劍）」 嘅時候就反問點解其他人會想教佢點樣管理新加坡，又話新加坡係全面開放嘅國家，但無一種道德標準或價值判斷適合套用喺所有國家身上.
喺2021年，無國界記者更新咗呢張名單，李顯龍繼續上榜.
Marsac, Creuse
Marsac係法國嘅一個市鎮，位置喺卡勒茲.
圍魏救趙
圍魏救趙係三十六計入面嘅第2個計策，歸類入勝戰計，內容係先退到敵人虛弱嘅後方，再襯敵方精銳部隊攻打另一敵人時，趁機會打敵方.
意式脆餅
意式脆餅（Biscotti），又叫意式杏仁脆餅、意式杏仁餅，係意大利嘢食，係款焗兩次嘅大杏仁餅乾，源自意大利中部嘅普拉托.
石川郡
石川郡（🇯🇵）係日本福島縣嘅一個郡.
加藤大志
（）係日本足球員，司職中場，效力過湘南比馬，京都不死鳥，及橫濱FC.
Man in the Mirror
《Man in the Mirror》係美國唱作人米高積臣嘅歌. 呢隻歌喺1988年2月6號以第七張錄音室專輯《Bad》嘅第四隻單曲發行. 隻歌嘅聲樂音樂介乎A3–C6.
廖碧兒
廖碧兒（Bernice Jan Liu，）係香港女演員同歌手. 加拿大卑詩省出世，鄉下喺廣東省佛山市順德區. 2000年溫哥華華裔小姐，2001年國際華裔小姐，簽約香港無綫電視藝員.
地殼變動
地殼變動（Diastrophism）又嗌地殼運動、構造運動，係由於地質作用導致地殼上嘅岩層同岩體出現變形同位移. 地殻運動分做水平運動同平行運動. 當發生水平運動嗰陣，岩層受到水平方向嘅擠壓同拉伸後出現褶皺同斷裂. 褶皺會出現褶皺山脈，斷裂就會出現裂谷. 當發生垂直運動嗰陣，地殼會上升或下降，當地殼上升嗰陣，原本嘅海底會變咗做山坡，例如喜馬拉雅山就浸過喺海到. 而陸地都會變做海底，例如印度洋洋底以前係陸地上嘅沼澤.
景福街休憩處
景福街休憩處，香港公園之一，遊樂場之一，喺黃大仙新蒲崗，景福街、崇齡街寧遠街之間，越秀廣場邊，英文叫King Fuk Street Sitting-out Area. 行政上歸黃大仙區. 設施有長者健身樂園 、寵物共享公園，以及公園座椅、狗糞收集箱. 公園全日開放. 歸康樂及文化事務署管.
菓月28號
菓月28號（法文：28 Fructidor），亦叫粟米日（法文：Maïs），係法國共和曆入面每年嘅第358日，離年尾重有7日（閏年8日）.
從化體育館
係中國廣東廣州嘅大型專業體育館，2004年秋籌劃，2005年夏動工，2009年秋起好，位置喺從化區江埔禾倉村嘅七星體育公園入面.
佢既係從化區人民政府屬下嘅單位，又係七星體育公園嘅配套體育場，亦係從化最大嘅體育場館.
史
間嘢初期係個荒地同超多農田嘅地方. 2004年，由於廣州申辦亞運會成功，加上嗰時越嚟越多人住從化. 從化市人民政府（今日係從化區人民政府）為咗解決從化地區嘅體育設施太少問題而起咗呢間體育館. 最後喺2005年夏動工，2009年秋起好嗮. 2010年亞運期間，部分摔跤比賽試過喺呢間體育館入面開辦.
從2017年8月底開辦第一屆從化區運動會開始，每年嘅區運會都喺呢間嘢入面舉辦.
概況
場館佔地50662m²，建築面積4781m²，有3000個觀眾座位. 入面可以舉辦到籃球、羽毛球、手球、武術、拳擊等比賽，重可以辦音樂會同各類晚會、大型會議嘅場地.
攷
類:廣州運動場 類:從化
紀律部隊
紀律部隊〈Disciplined Services〉係香港獨有嘅公務員架構，係指受到特別紀律約束嘅部隊（或部門），香港共有8隊正規同輔助性質嘅紀律部隊.
紀律部隊
主要紀律部隊：
輔助性質紀律部隊：
警察架構
2020年7月1號起實施：
田村郡
田村郡（🇯🇵）係日本福島縣嘅一個郡.
日本天皇繼承順位
日本天皇繼承順位（日文：こういけいしょうじゅんい、響日本又叫皇位繼承順位）係指日本皇室根據皇室典範而定嘅繼承天皇次序，響1889年由明治天皇定落到依家.
而依家嘅日本天皇繼承順位係文仁→悠仁→正仁.
皇位繼承順序
根據皇室典範，淨係得男仔先至可以繼承，而繼承順序依序係：
不過就算係咁，其中都有分先後，就係嫡子（即係指由正室生嘅仔）會優先考慮；如果嫡長子有事，但正室又有另外一個仔，咁就會傳畀嗰個仔；如果正室冇仔生或啲仔全部死嗮，先會畀庶長子繼承，而呢個條例都會用響宮家身上.
明治天皇時代
舊皇室典範響1889年由明治天皇實施，由於佢淨係得一個仔嘉仁生存到落嚟，而老豆孝明天皇又淨係得明治天皇一個仔，所以嘉仁係唯一繼承人. 響1893年，明治天皇五仔輝仁出世，所以佢曾經係日本天皇繼承順位第二順位，但輝仁響1894年隨即夭折，所以又係得返嘉仁一個繼承人.
昭和天皇時代（1947年之後）
響1947年，因為新皇室典範正式實施，響新皇室典範同埋駐日盟軍總司令指下，有十一個宮家要皇籍脫離，所以剩底嘅皇室成員全部係天皇嘅直屬親屬.
防城白話
防城白話係指防城同埋防城港港口區講噶欽廉片粵語，撈欽州白話似之極.
菓月29號
菓月29號（法文：29 Fructidor），亦叫甘栗日（法文：Marron），係法國共和曆入面每年嘅第359日，離年尾重有6日（閏年7日）.
異世界
（和製漢字：異世界；日羅：isekai）係日本動漫嘅一個體裁，指段情節講主角因為某啲原因而進入咗去一個異世界，異世界喺物理法則等方面都同佢原來嘅世界好唔同.
作品
例子有《千與千尋》同《OVERLORD》.
Q熱
Q熱（英文：Q fever），又叫寇熱，係一種傳染病，由伯納特立克次體引起嘅.
病徵
Q熱病人會有呢啲病徵：
種類
Q熱分急性同慢性，潛伏期都係12到39日. 急性Q熱多數響兩三個禮拜內好返，慢性Q熱嘅病程就可以持續幾個月甚至超過一年，重會有併發症，譬如心內膜炎、心肌炎、心肺梗塞、腦膜炎、脊髓炎同間質腎炎，死亡率可以去到三成到六成.
傳播
Q熱成個世界都有，主要通過吸入有病嘅動物（譬如羊、牛、貓、狗、鼠同雀）或者蜱嘅屎染到呢隻病. 掂到有病嘅動物或者飲污染咗嘅水同奶亦都可以染到呢隻病.
治療
四環素同奎諾酮類嘅藥可以醫好Q熱. 急性Q熱病患者治療療程大約要10到14日，而慢性Q熱病患者治療療程可以長到超過2年.
參考
類:人畜共患病
以逸待勞
以逸待勞係三十六計入面嘅第4個計策，歸類入勝戰計，內容係自己先養精蓄銳，等敵方打到攰時，就可以乘機出擊.
魔法學校
（magic school）係常見於奇幻故仔嘅橋段，指一間多古怪嘢（所以成日有刺激嘢發生）嘅學校，主角通常會係呢間學校嘅學生，並且經歷各種刺激嘅體驗，出名嘅例子可以睇奇幻小說《哈利波特》（Harry Potter）當中嘅霍格華茲魔法學校.
菓月30號
菓月30號（法文：30 Fructidor），亦叫籃日（法文：Panier），係法國共和曆入面每年嘅第360日，離年尾重有5日（閏年6日）.
趁火打劫
趁火打劫係三十六計入面嘅第5個計策，歸類入勝戰計，內容係當敵方有麻煩時，就趁機會出擊.
張勉
thumb|210px|Left|初任駐美韓國大使時 thumb|180px|Left|7任韓國總理時 張勉（韓文：；），號雲石（운석），天主敎名約翰（요한，Johan） ，係韓國敎育家、外交官、政客. 係大韓民國第二、七任國務總理，第一、五任韓國國會議員，第四任副總統，並且喺1956年5月15號正式上任，一路做到1960年4月23號.
生平
張勉爲敎育家，歷東星商業學校敎師、書務室長、啓星初等學校長、東星商業學校長. 張勉識英文，曉會話，因而得李承晚拔擢. 1946年李承晚帶佢入政治. 1948年5月第一任國會議員，兼任梵蒂岡特別大使. 1949年任駐美國大韓民國大使，1951年11月23號爲第二任韓國國務總理.
1956年5月15號總統時，佢係選副總統，當選後，1956年爲第四任韓國副總統. 1960年5月爲五屆國會議員，8月12號第七任韓國國務總理，國土建設團長. 1961年5月20號，辭任後佢返鄉下漢城（卽今日首爾），1966年6月4號死於肝腸病，年六十七歲.
出面網頁
類:韓國副總統 類:南韓總理
分類:外交官
金州勇士
金州勇士（Golden State Warriors）係美國一支籃球隊，打NBA，隸屬NBA西岸太平洋賽區.
出面網頁
類:NBA球隊
太陽報
《太陽報》可以指以下報紙：
葵喜街休憩處
葵喜街休憩處，香港公園之一，遊樂場之一，喺葵涌，葵芳葵盛之間，葵福路葵喜街口，裕林貨倉凍房側，英文叫Kwai Hei Street Sitting-out Area. 行政上歸葵青區. 設施有寵物共享公園，以及狗糞收集箱. 公園全日開放. 歸康樂及文化事務署管. 園內禁煙.
雙葉郡
雙葉郡（🇯🇵）係日本福島縣嘅一個郡.
魔界村系列
魔界村系列係日本Capcom喺1985年開始推出嘅動作平台遊戲系列.
主要作品
玩家要控制武士Arthur去打妖怪，喺限時以內過每一關，最終目的係要救俾妖怪捉走嘅Prin-Prin公主.
喺頭三隻遊戲《魔界村》、《大魔界村》同埋《超魔界村》，玩家由頭玩到尾之後就要由頭再玩多次啲關先可以爆機，而難度亦會提升. 每關都有唔同嘅武器同埋盔甲可以攞，有啲盔甲着咗上身重可以出魔法. 如果Arthur着住盔甲中咗招就會得番條孖煙囪，再中招就會得番棚骨（即係死）. 另外如果Arthur淨係着住條孖煙囪，一過關就會有番盔甲.
喺《極魔界村》，玩家幾時都可以玩番之前玩過嘅關. 另外視乎玩家揀乜嘢難度，盔甲可以抵受一次或多次攻擊.
高登討論區
高登討論區（簡稱高登，Hong Kong Golden Forum）係香港網上討論區之一. 用戶出名惡搞，香港網絡文化同術語始祖之一，分支於《香港高登》網站.
高登討論區入面有好多個版，大部分會員同訪客都以瀏覽「吹水台」為主，因此高登代表係吹水台. 2006年後，部分香港傳媒蘋果日報同明報開始關注網絡社群，高登討論區會員意見同惡搞創作，亦見於多份香港報章雜誌. 部分高登會員嘅言論同行為較為偏激，令佢經常捲入一啲網站同討論區之間嘅恩怨或事件之中.
高登歷史
高登討論區嘅歷史可分為三個時期：DrJim營運時期（2000年至2003年）、Fevaworks營運時期（2003年至2008年）同AM&C營運時期（2008年至今）.
DrJim營運時期
1999年，Dr. Jim 同五位同事，感到銀行IT部門工作枯燥，所以成立高登，總投資約20萬元.
從化凱旋假日酒店
（Conghua Holiday Inn Triumphal Hotel）係中國廣東廣州嘅四星級酒店，2002年開業，位置喺從化環市東路168號（105國道嘅K2495+960標記位）. 隔籬冇幾遠係廣州城建職業學院.
佢係從化「五碟餸」嘅發源地. 酒店總共7層樓，一共有287間客房. 附近重有間附屬嘅多功能體育館.
聲東擊西
聲東擊西係三十六計入面嘅第6個計策，歸類入勝戰計，內容係表面上打一邊，實際打另一邊，擾亂敵方.
紫荊俠
紫荊俠好可能係香港人，係繼黑玫瑰、木蘭花、女殺手、Janet Bin之後第五代香港女俠. 而家喺香港活躍緊嘅「真實超級英雄」.
紫荊俠誕生
2011年3月29號，紫荊俠喺Facebook上面誕生. 因為財政司司長曾俊華宣佈向每個香港市民派現金6000緡，於是紫荊俠喺2011年5月開始行動，將佢將會攞到嘅6000緡，向失業人士派錢派糧. 紫荊俠有超強嘅正義感同同情心，出場時下下都以低胸裝示人，著上黑色緊身衫、皮靴、蒙面頭套配紫色眼罩挺身而出，派錢濟貧，拯救窮人. 6月10號，佢受邀喺大陸門戶網站騰訊開通微博，短短24個鐘頭，微博「聽眾」數已超萬人.
身份
佢嘅真身引起香港各界追查. 而家只知陳細潔、莊思敏、徐美琪都唔係紫荊俠嘅真身. 佢亦喺佢Facebook專頁上面親自否認自己係前全國人大委員長萬里嘅孫女萬寶寶.
2011年5月30號，紫荊俠喺佐敦渡船角文苑樓嘅香港社區發展網絡油尖旺食物銀行現身，送咗兩箱約莫60包即食麵畀食物銀行，重向在場每名長者派發100緡現金.
嘉莉慕萊根
嘉莉慕萊根（Carey Hannah Mulligan，) 係英國電影、電視同戲劇演員. 憑《少女失樂園》得多個獎同提名.
電影
類:英國女演員
蓋茲堡演講
蓋茲堡演講係美國總統林肯嘅演講，亦係美國史上俾人引用最多嘅政治演講. 1863年11月19號，美國內戰蓋茲堡戰役完咗後4個半月，林肯響賓夕凡尼亞州蓋茲堡嘅蓋茲堡國家公墓揭幕禮發表咗呢次演講，哀悼響打咗5個半月嘅蓋茲堡戰役中陣亡嘅將士.
Mautes
Mautes係法國嘅一個市鎮，位置喺卡勒茲.
意式生肉片
意式生肉片（Carpaccio），係意大利嘢食，係款好薄嘅肉片，最多用牛肉，亦會用魚肉或者其他肉，當頭盤食.
蘋果日報
《蘋果日報》係由商人黎智英創辦，曾經係上市公司壹傳媒旗下嘅中文報紙，有以下兩款：
道德日
道德日（法文：Jour de la vertu），係法國共和曆入面每年嘅第361日，離年尾重有4日（閏年5日）.
斷片酒
斷片酒（Four Loko），又叫失身酒，係美國芝加哥出產嘅一隻罐裝酒，2005年開始出，主要成份有咖啡因、牛磺酸、瓜拿納同酒精. 皆因隻酒好易醉，飲咗隨時會「斷片」，所以畀人叫做「斷片酒」.
2017年，呢隻酒喺臺灣畀政府驗出有迷姦水成份「伽瑪羥基丁酸」.
[[Category:酒]]
周有光
周有光（；）係中國嘅作家同教育家，江蘇常州人. 早年成日研究經濟學，差唔多50歲時開始研究同設計漢語拼音方案，後嚟佢份方案喺1958年俾中華人民共和國語言學部門通過，同埋喺1982年將佢設計嘅拼音方案列入到拼寫語體中文嘅國際標準（ISO 7098）. 2016年1月13號被列爲頂級壽星.
周有光喺2017年1月14號喺北京死咗，終年111歲.
桑折町
桑折町（🇯🇵）係日本福島縣伊達郡嘅一個町.
香港國際機場旅客捷運系統
香港國際機場旅客捷運系統（Hong Kong International Airport Automated People Mover）係香港首個無人駕駛嘅旅客捷運系統同膠輪路軌系統，設響香港國際機場客運大樓地庫，共設兩條路線，分別接載乘客往返一號客運大樓嘅東大堂同西大堂，同埋一號客運大樓同二號客運大樓. 現時只提供單向由二號客運大樓往一號客運大樓東大堂嘅捷運服務，即係一般使用者唔能夠透過捷運由一號客運大樓前往二號客運大樓. 海天客運碼頭永久化工程喺2010年完成後，連接一號同二號客運大樓嘅系統伸延至海天客運碼頭，令抵港旅客能更快坐船抵達其他地方.
維修
香港國際機場旅客捷運系統嘅維修由港鐵公司（響2007年12月2號兩鐵合併前稱為地鐵公司）負責.
無中生有
無中生有係三十六計入面嘅第7個計策，歸類入敵戰計，內容係喺先用假嘅行動令敵方放鬆警惕，之後再趁機會嚟真去打敵方.
香港！自由
《香港！自由》（Freedom, Hong Kong!），由台灣音樂創作人、音樂製作人、歌手同埋結他同月琴演奏家陳明章同署名網友香灣人湯瑪士創作，係一隻聲援2019年香港反對逃犯條例修訂草案運動歌普通話、閩南語、粵文歌.
高天賜
高天賜（José Pereira Coutinho，）係澳門立法議員，由2005年做到而家，本身係新希望成員. 佢係個澳門土生葡人.
意式多士
意式多士（Bruschetta），係意大利嘢食，底層係塊烘過嘅多士，面頭落蕃茄、蒜茸、香草、橄欖油同芝士.
龍翔道眺望處
龍翔道眺望處，香港公園之一，遊樂場之一，眺望處之一，喺九龍筆架山，龍翔道近龍駒道口，英文叫Lung Cheung Road Lookout. 行政上歸深水埗區. 設施有寵物共享公園，以及狗糞收集箱. 公園全日開放. 歸康樂及文化事務署管. 園內禁煙.
長毛犀
長毛犀（又叫披毛犀，Coelodonta antiquitatis）係一種已經絕種嘅犀牛. 生存於更新世，並喺冰河時期存活落嚟. 披毛犀生活喺歐亞大陸北部，而佢嘅近親板齒犀就生活喺南方. 長毛犀有一隻扁平嘅角，可以推開啲雪嚟吃草. 佢亦有一層厚厚嘅毛皮同脂肪，用嚟喺寒冷嘅環境底下保暖.
生理特徵
長毛犀約長3.7米. 鼻端有兩隻角，前端嘅角呈劍形（同犀牛嘅錐形角好唔同），比眼前嘅角大1米. 毛長、耳細、腳短厚同敦實嘅身體. 長毛犀嘅石洞壁畫在前腳及後腳之間有一條深色闊帶，但其正確性則不清楚. 冬天時，長毛犀用牠的角推開雪來吃草.
才能日
才能日（法文：Jour de génie），係法國共和曆入面每年嘅第362日，離年尾重有3日（閏年4日）.
長毛犀
食啲乜
對一個喺斯塔福郡發現嘅長毛犀標本頭顱骨、顎骨同牙齒而進行應變向量生物化學研究，發現佢嘅肌肉同牙齒特徵都適合食草. 佢哋嘅顳部同頸部肌肉亦適合對抗食地上植物嗰時所造成嘅大拉力. 而長毛犀有好大嘅間隙亦支持這個說法.
同現存嘅奇蹄目比較，長毛犀係後腸發酵嘅動物同埋只有一個胃，故此佢哋較鍾意有豐富纖維素而較少蛋白質嘅食物. 呢種消化方法需要大量嘅食物通過量，故此支持長毛犀大口用嚟食草同莎草嘅講法.
絕種
長毛犀可能受到早期人類嘅獵殺，成為絕種嘅原因. 響未發現波蘭嘅完整標本之前，佢哋嘅體形只有喺石洞壁畫中得知. 呢個標本係一隻雌性長毛犀，現正存放喺克拉科夫嘅博物館度展覽. 長毛犀一般生活喺歐洲北部，並喺英格蘭同北海嘅寒冷同乾燥沙漠中好普遍.
長毛犀同長毛象生活喺同一時代. 長毛犀嘅近親蘇門答臘犀牛仍然住喺東南亞，但已經係極危物種.
定向圖
定向圖（Orienteering map），又叫定向地圖，係為定向賽而準備嘅地圖，係定形圖一種，但比地形圖更加詳細，用來幫賽員搵路.
定向圖比一般地形圖詳細，會附加標準符號描述地點. 符號好直接，唔同人唔同話都睇得明. 除咗地形圖有嘅等高綫，定向圖會畫埋森林密度，水文特徵，開揚程度，路徑，高灘，石牆，溝，渠，井，坑，欄，電纜，人工物，樓，大石，同好多地形特徵. 定向圖比例為一比萬五或者一萬.
用途
定向圖係夾埋指南針來用，主要係幫定向賽員完成一咋控制點組成嘅路綫. 張圖要準，先至可以試到賽員嘅搵路技巧. 定向圖嘅料，應該同賽員要嘅資料好有關係，唔好太多，唔好太少.
史
早年玩定向，有乜地圖就用乜地圖，多數都係一國地圖官署出嘅地形圖. 後尾會畫一啲專畀定向用嘅圖. 呢啲圖通常係一啲定向會畫，係會極之寶貴嘅資源. 有規模嘅會有多啲資源，多啲圖，多啲人手，亦都可以搞多啲比賽.
特點
定向圖係專畀定向用，所以會落多啲地形特徵. 例如，一搬地形圖唔會記低地上便嘅大石，但係，定向圖就會落埋，因為玩定向要呢啲資料. 玩定向，越多地貌特徵就越好，咁先試到賽員搵路技巧.
圖內容
地圖比例係一比萬五，亦可以放大到一比一萬，連帶符號都放大多一半（150%）. 有啲特別嘅定向，定向圖會有唔同. 圖用五色，各色有各類，地形，石，水澤，草木同人造物. 重有技術符號，加額外資料，重有隻色畀加印符號. 呢啲符號係有圖例解釋.
啡為地形
地形用等高綫表示，高度五米一隔. 重會有啲符號畀高灘，山頭，凹地，細凹地，地窿，斷地等.
黃綠係草木
呢組講草木. 白係易走過嘅森林，綠係望唔嘅穿森林，難走啲，有啲可以慢走，有啲直情走唔過. 黃係開揚地. 綠直間係多地面草木，但可以睇得穿.
HKFA
HKFA可以係：
定向圖
其他資料
其他資料會印喺圖上，之不過無定制. 呢類有地圖比例，等高綫間距，比例尺. 好嘅圖會寫埋測量日、測量比例、版權資料、有份制圖嘅人.
紫紅為加印符號
路綫相關嘅符號，會加印上圖. 符號有起點，控制點，控制點號碼，控制點之間嘅綫，同埋終點. 有時重會加印交叉點，禁行嘅路，急救站，茶水站等等. 呢啲嘢唔係永久特徵，唔可以印圖時印埋.
相關活動
萬國定向圖規格（International Specification for Orienteering Maps） 寫咗行路，單車、滑雪同傷健等定嘅定向圖係點做. 呢幾項嘅規格都一樣，只有少少係專項嘅符號，例如滑雪定向會分馬路係咪畀雪冚住.
製圖法
製圖分四步，分別係底圖、實地考察、畫圖同印圖.
底圖
底圖可以係任何用途嘅地形圖，通常係一國嘅測繪處做嘅，亦都可以用高空測量（aerial survey）時，用攝影測量（photgrammetry）勾出來嘅圖.
實地考察
實地考察嗰陣，一少部份嘅底圖會貼實嘅測量版上便，上便放張牛油紙（draughting film），用鉛筆畫嘢. 最後張圖就有夠準嘅料，可以放喺地圖上便，等賽員用. 所以考察員一定要將地徵畫得夠準，確保地形同地圖係一致. 如果地圖同地形唔一致，地徵就無用，唔可以放控制點響嗰度. 有需要周不時改正地圖，亦其係林地草木係會變樣.
校正地形圖
最早嘅定向圖係用地形圖，好似英國測量一比二萬五地圖. 呢啲地圖會𠝹到咁大細，人手改正，之後抄印.
手畫地圖
手畫地圖，係畫起膠片之上. 膠可以蝕入，留墨水在上. 一張片要五隻色. 唔同嘅點同綫網，可以用預先印有網點嘅預造片，壓挖方式傳到膠片上. 一幅圖要畫兩次. 用影相法，造成五張正片用來印刷. 個種比較簡單，亦唔使咁多專門架生.
刻圖
國立繪圖局以挖圖造圖. 用膠片，片一面有層物質唔透光. 呢層會用刻刀或挖，造出負片. 隻隻實色都要自己嘅膠片，通常用成十張. 地圖以成品比例刻制，負片會印出好高質素點網. 最終會印成五張正片. 過程好易做到好高質素嘅地圖，之不過就用一啲專門嘅架生.
電腦繪圖
電腦軟件可幫手畫電子地圖. 其中OCAD係呢方便主要供應商. 其軟件可以同OCAD夾，或者共用格式. 咁一來路綫，可以夾埋地圖一齊印.
印圖
彩色地圖會交畀印刷公司印，先印五色. 印好圖之後，再印加印符號. 加印符號另印係因為啲綫比較幼，另印質素好啲，呢個係一般四色印刷（CMYK）做唔好. 家下電腦同軟件發達，印嘢成本低，好多定向會會自己印圖，用四色打印機一次過印晒六色，之不過質素無傳統印刷咁好. 如果印紙係標準大細，例如A4紙，咁成本會低一啲. 重有係印要揀啱紙質，紙重（paper weight）同紙面（paper coating）會影響張圖嘅可用程度.
地圖準度同質素
地圖準度（Map accuracy）係指實地測量員做嘅作品，同測量位置有幾準唔係太大關係，反而張圖對賽員幾有用有關. 地圖質素（Map quality）指講地圖嘅藝術質素. 有多國嘅機構，都會搞比賽，頒獎畀製圖人. 製圖人做嘅作品質素，在於技巧多過架生.
新亞書院
新亞書院（New Asia College），係香港中文大學屬下成員書院之一，喺1949年成立，亦係1963年香港中文大學創校嗰時三間成員書院之一.
都敏俊
都敏俊（；🇰🇷），又嗌都教授（），係韓國SBS電視台拍嘅水木連續劇《來自星星的你》嘅男主角，由金秀賢扮演.
配音
幫佢呢個角色做廣東話配音嘅係張裕東.
攷
類:虛構角色
崇基學院
崇基學院（Chung Chi College），係香港中文大學屬下成員書院之一，喺1951年成立，亦係1963年香港中文大學創校嗰時三間成員書院之一.
緣起
喺1950年，中國大陸所有嘅基督教大學都先後畀中共當局接管咗，香港各基督教教會代表，認為需要喺香港創辦一間以中文為主嘅基督教高等學府，於是乎喺1951年10月創立咗崇基學院，以繼承返中國大陸既往嘅基督教大學悠久優良傳統嘅使命，並喺1955年依照返香港政府法例註冊成立.
校名
崇基學院旨在繼承國內十三間基督教大學之辦學使命；本「崇奉基督」之精神，命名「崇基學院」. 「崇基」亦兼含「崇高基礎」之意.
校訓
崇基學院校訓係「止於至善」，語出《大學》：「大學之道，在明明德，在親（新）民，在止於至善. 」
長鼻浣熊
長鼻浣熊，又叫豬鼻浣熊（hog-nosed coon） 、南浣熊，係浣熊科（Procyonidae）嘅成員之一. 係一種原產於美洲嘅日行性哺乳動物.
崇基學院
校徽
崇基校徽由圖案同文字組成，圖案上方係校名「崇基」二字，下方係校訓「止於至善」四字，兩者都係小篆. 校徽圖案取材自唐代「大秦景教流行中國碑」嘅圖案.
長鼻浣熊
生理特徵
成年嘅長鼻浣熊由頭至尾身長33至69厘米，身高（到膊頭）30厘米，重3至8公斤，體型似一隻加大碼嘅貓.
崇基學院
校歌
校歌歌詞喺1952年創作嘅. 内容宣述咗創校嘅時代使命，仲勉勵學子志學勤修，本著基督嘅精神同校訓「止於至善」嘅精神，融合中西學術，以發揚文化、匡時救世為己任. （試聽「崇基學院校歌」可睇呢度. ）
特色
學院校訓係「止於至善」，勉勵每一位同學，世事同人生皆難達至完美境界，必須不斷努力，以「圓滿」做永恆目標. 同其他幾家書院唔同嘅，除咗學院本身嘅基督教背景，就係學院範圍內嘅禮拜堂同設有神學院. 崇基禮拜堂更係喺香港大專界中獨有嘅座地式教堂. 大學九間成員書院入邊，得崇基學院係設有音樂同埋神學課程.
廣東省第一榮軍醫院
係中國廣東廣州嘅有康復、醫療、預防同保健、急救喺埋一齊嘅二甲醫院，1950年10月成立，位置喺海珠區新港西路114號.
史
醫院喺1950年10月成立，初期係間專收有獎勵啲軍人嘅學校機構，位置喺海珠區新港東路嘅黃埔村入面，2年後向西搬到新港西路近中大南門斜對面繼續開辦. 1956年因為中國大陸調整教育建立機制，令學校被撤銷而改成休養所. 1959年又先後改名做廣東省榮復軍人康復醫院同埋廣東省榮軍療養院. 嗰時間嘢凈限有獎勵同榮譽啲軍人開放，直到1983年先至向社會公眾開放. 1993年8月改名做廣東省榮譽軍人康復醫院. 直到2011年3月18號，醫院又改次名做廣東省第一榮軍醫院.
出面網頁
類:廣州醫院 類:海珠區
國見町
國見町（🇯🇵）係日本福島縣伊達郡嘅一個町.
暗渡陳倉
暗渡陳倉係三十六計入面嘅第8個計策，歸類入敵戰計，內容係打仗時隱蔽攻擊路線，暗啞底去到敵後偷襲.
Aikatsu！偶像活動！
《Aikatsu！偶像活動！》係BANDAI發售嘅遊戲.
2012年10月25日開始推出遊戲，2012年10月8日動畫開始播放. 宣傳口號係「國民的偶像試鏡遊戲」.
概要
作為BANDAI研發嘅DATA CARDDASS街頭卡片互動機器系列，喺光之美少女系列嘅運行同時，都打算展開自己嘅原創角色活動，所以同日昇公司合作撰寫以偶像為題材嘅遊戲故事. 2012年10月25日推出街機遊戲，日昇動畫製作嘅電視動畫喺2012年10月8日喺東京電視台開始播放.
故事
中學1年級生嘅星宮苺被朋友霧矢葵建議，參與名門培育偶像嘅學校——星光學園嘅入學考試. 同周圍嘅都叫做「偶像博士」嘅小葵比較，小苺對藝能界嘅事完全冇興趣，但意外通過入學考試之後同新朋友紫吹蘭一起展開試鏡活動. 三人可以如願以償成為正式嘅偶像明星咩？
遊戲
Arcade Game同任天堂3DS用Soft開發.
意式煙肉
意式煙肉（Pancetta），係意大利嘢食，係款用豬腩肉整嘅煙肉，用黑椒同食鹽去醃.
Aikatsu！偶像活動！
Arcade Game
2012年10月25日推動緊. 學生証（IC Card）使用嘅場合：小苺、小葵、小蘭3人遊戲機角色選擇以外嘅部件組合Original Character可能完成. 第1彈嘅排色系統唔包組合嘅修改.
仙度瑞拉課程（Cinderella Lesson）
任天堂3DS用嘅軟體. 南夢宮萬代遊戲公司、萬代標籤預定喺2012年11月15日發售.
電視動畫
2012年10月8日，東京電視台同系列局開始播放.
主題歌
全部都係Lantis預定嘅.
插入歌（階段歌）
全部都係由Lantis預定.
Mazeirat
Mazeirat係法國嘅一個市鎮，位置喺卡勒茲.
隔岸觀火
隔岸觀火係三十六計入面嘅第9個計策，歸類入敵戰計，內容係喺敵方秩序混亂時耐心等佢自己發出暴亂，就可以趁機會去打佢.
中國元首
中國元首可以係：
聯合書院
聯合書院（United College），係香港中文大學屬下成員書院之一，喺1956年成立，亦係1963年香港中文大學創校嗰時三間成員書院之一.
柏傲灣
柏傲灣（；The Pavilia Bay）係香港一個起緊嘅私人屋苑，屬荃灣西站六區住宅項目，喺新界荃灣永順街51-53號，有2棟樓，高175米、48層，一共有983個單位，預計2018年8月入伙. 項目由新世界發展同萬科置業合作發展.
意外
2017年1月4號，柏傲灣地盤有支竹由棚架跌落𡁵，扑中一位62歲退休男人個頭而過身.
川俁町
川俁町（🇯🇵）係日本福島縣伊達郡嘅一個町.
火 (搞清楚)
火字喺字面解釋嚟講，大多數都係自然界入面燒緊嘅嘢. 佢重可以係：
香港巴士大典
香港巴士大典（英文：Encyclopedia of Bus Transport in Hong Kong，簡名EBTHK同巴典）係一個用香港巴士做主題嘅網上百科網站，用Wikia做平台，喺2006年5月27號創立，2009年7月30號重組過. 去到2014年7月，香港巴士大典文章數已經超過咗11,000版，係香港最大規模嘅共筆網站.
輿論日
輿論日（法文：Jour de l'opinion），係法國共和曆入面每年嘅第364日，離年尾重有1日（閏年2日）.
鈴木將太
（）係日本足球員，司職中場，效力過大宮松鼠，柏太陽神，及湘南比馬.
逸夫書院
逸夫書院（Shaw College），係香港中文大學屬下成員書院之一，喺1986年成立，亦係香港中文大學創校後第一間成立嘅成員書院，由邵逸夫爵士贊助去起.
La Mazière-aux-Bons-Hommes
La Mazière-aux-Bons-Hommes係法國嘅一個市鎮，位置喺卡勒茲.
笑裏藏刀
笑裏藏刀，三十六計之一，為第十計，歸入敵戰計. 做法為假意向敵方扮到好有善意，等敵方鬆懈，暗啞底準備打佢.
原文為「信而安之、陰而圖之. 備而後動、勿使有變. 剛中柔外也. 」
中國歷朝謫官廣州政治人一覽
廣州係中國古代嘅一個州，範圍曾經包括現今廣東、廣西兩省，甚至越南北部. 以下係中國歷朝謫官廣州嘅政治人一覽 ：
革命日
革命日（法文：Jour de la révolution），係法國共和曆入面每年嘅第366日，閏年年尾.
王祖藍
王祖藍（；Wong Cho-lam，）係香港一位舞臺劇演員、電視演員、編劇、配音員、報幕員、電台播音員、主持、司儀、填詞人、作曲家同歌手，香港作曲家及作詞家協會會員. 佢曾經係無綫電視旗下嘅經理人合約藝員，英皇娛樂前旗下歌手. 佢鄉下喺廣東省東莞市厚街鎮. 佢嘅第一餅專輯《處處祖藍》喺2008年11月27號發佈. 2015年2月14號同李亞男結婚. 佢2021年開始出任無綫電視「首席創意官」.
早年經歷
王祖藍早年喺馬鞍山恆安邨長大，小學就讀基督教香港信義會馬鞍山信義學校，同容祖兒係同班同學；中學時就讀聖公會曾肇添中學，之後升讀香港演藝學院；攞到戲劇學院一級榮譽藝術學士，主修表演. . 佢喺番禺拍攝尋根節目嘅時候，發現自己同陳奕迅係遠房親戚.
政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》 ，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世.
包貝爾婚禮鬧伴娘事件
2016年3月30日，演員包貝爾喺印尼巴厘島舉行婚禮，婚禮過程入面鬧伴娘嘅影片喺網絡上曝光後，引發輿論爭議. 參與嘅人員有新郎包貝爾同伴郎韓庚、王祖藍、杜海濤同埋曾一竣.
出面網頁
類:香港演藝學院榮譽院士‎
李代桃僵
李代桃僵係三十六計入面嘅第11個計策，歸類入敵戰計，內容係當戰局發展到一定會有損失時，要捨得局部嘅損失，嚟換取全局打贏.
林瑞麟
林瑞麟（Stephen Sui-lung Lam，）係香港政府前任政制及內地事務局局長，2011年9月唐英年辭任香港特別行政區政務司司長之後接任.
馬鞍山西沙路花園
馬鞍山西沙路花園 ，香港公園之一，遊樂場之一，喺馬鞍山西沙路到大埔海之間，夾喺頌安邨同福安花園之間，英文叫Ma On Shan Sai Sha Road Garden. 行政上歸沙田區. 設施有寵物共享公園，以及狗糞收集箱. 公園全日開放. 歸康樂及文化事務署管.
海一邊為馬鞍山海濱長廊，西沙路一邊，又同鞍源街花園相鄰.
專業旅運
專業旅運有限公司（sehk: 01235，香港旅行社牌照號碼：350709）係香港一間旅行社，1986年創辦，分行超過60間，重有網上部門. 公司主要業務係代理訂機票、各地酒店訂房、自由行、機票加酒店套票、各地旅行團、郵輪假期、各地旅遊簽證、交通工具安排、旅遊保險同埋獨立包團等等. 專業旅運有限公司而家係IATA等多個國際旅遊組織嘅會員.
專業旅運網站係幾本地化嘅旅遊交易平台，重不時更新網台旅遊節目，亦有編輯推介同手記，圖文並茂介紹各個旅遊地點嘅嘢.
2011年9月準備以「專業旅運（亞洲）企業有限公司」名義喺香港聯合交易所招股上市. 上市價63港仙，原訂9月29號掛牌，因為嗰日香港聯合交易所停市而要延遲到9月30號. 嗰日最高交易價57港仙，最低交易價46港仙，收市報47港仙，比上市價低25.4%.
道
道係中國哲學中重要概念，表示「終極真理」. 呢個概念，不單為哲學流派道家、儒家等所重視，亦被宗教流派道教等使用.
《道德經》中的嘅「道」
「道」字見於道家最早著作《道德經》.
冇得用言語表達
《道德經》第一章一開始就寫道：「道可道，非常道；名可名，非常名. 」
衍生萬物
《道德經》曰：「道生一，一生二，二生三，三生萬物. 」
道喺萬物之中
《道德經》曰：「人法地，地法天，天法道，道法自然. 」
道同德嘅關係
道，係自然規律，非人因而成.
道 (搞清楚)
道可以係：
獎賞日
獎賞日（法文：Jour de récompenses），係法國共和曆入面每年嘅第365日，平年年尾（閏年離年尾重有1日）.
順手牽羊
順手牽羊係三十六計入面嘅第12個計策，歸類入敵戰計，內容係喺發現好細嘅漏洞或者利益時，都要即刻好好利用佢.
晨興書院
晨興書院（Morningside College），係香港中文大學屬下成員書院之一，喺2006年成立，亦係配合大學改行四年制嘅學生增長而新設五間成員書院之一.
何潤生
何潤生（Ho Ion Sang，）係澳門立法會議員，由2009年做到而家，本身係澳門街坊會聯合總會成員.
賭
賭（；gambling）係種靠估嘅玩意——喺結果／真相揭曉之前，賭者要先為自己嘅估計投入有價值嘅嘢（名為賭注）；估中有賺，估錯就蝕. 雖然話係玩意，但係當賭注好大，佢所帶嚟嘅影響會唔講得笑.
西方社會興嘅賭局，重點往往在於落注者估唔估得中某樣嘢，其結果有好多完全隨機（例如輪盤），亦有唔少大概全靠其他人決定（例如賽馬）. 流行於東方社會嘅賭局，經常包括憑落注者自己參與決定結果嗰啲，而且競技成分頗高（例如打麻雀），甚至係純粹嘅技術比拼（例如捉棋）.
文字分析
「賭」之重點在於「財物」，多數用於貶義論述. 「博」之重點在於「比拼」，多數用於褒義論述. 因此，將「賭」及「博」加埋一齊，就得到一個中性兼廣義嘅書面用語嘞；而「賭錢」呢個口頭用語，就有微觀意味，稍為貶義.
官腔用語「博彩」有宏觀意味，稍為褒義，佢其實係靠借代得嚟嘅. 「博」及「彩」嘅本義可以一齊追溯至古代嘅擲骰仔遊戲. 「博彩」亦係個有微觀意味，解「碰運氣」嘅中性口頭用語，其來源與上者相同.
心理相關
賭博除咗係種經濟行為之外，亦包含感情嘅投入.
海倫清桃
2017年1月，佢喺網上自爆佢之前公開嘅身世、年齡、學歷等等全部都係流料，之後佢老公企出嚟認係自己策劃做假.
出面網頁
類:越南人 類:女演員
方言 (搞清楚)
方言可以係：
過界 (2008年電影)
過界係喺2008年上映嘅一部中國電影，係中國第一齣公路電影 ，由袁衛東執導，主要演員有郭濤、李曉冉同鄭則仕等.
打草驚蛇
打草驚蛇係三十六計入面嘅第13個計策，歸類入攻戰計，內容係當有懷疑就要偵探確實，等到完全掌握情況先至行動.
Méasnes
Méasnes係法國嘅一個市鎮，位置喺卡勒茲.
三星Galaxy C9 Pro
名
呢隻機型係第三代，頭兩代叫C5、C7，呢代就叫C9，再加個Pro字，代表有偏向中高階嘅規格.
喺粵語圈入面，「C9」英文嘅諧音係「師奶」，所以畀啲講粵語嘅人改花名做「專業師奶」.
楊小坑
楊小坑係香港新界屯門區一個地方，喺屯門河西便、青山東便，屯門工業區西南.
楊小坑原名羊水坑，有呢個名原因係當地有溪流好似羊腸咁流落嚟.
當地嘅楊小坑村係客家原居民村落，居民包括邱姓、陳姓、鍾姓、俞姓、萬姓、蔡姓、曾姓、彭姓、廖姓等等，舊日係務農為生，直到1970年代政府發展屯門新市鎮而收返農田.